laion/Wikipedia-Exotic huggingface dataset:
N12

N12 הוא אתר ואפליקציית חדשות ישראלית, המופעלים על ידי חברת החדשות של שידורי קשת. האתר והאפליקציה החלו לפעול בפברואר 2020. האות N בשם מתייחסת למילה News (חדשות) ו-12 מתייחס לשם המותג של חברת החדשות והאפיק בו משדרים את תוכניות החדשות, ערוץ קשת 12. במשך שנים, חברת החדשות, ששידרה בערוץ 2, נוהלה בבעלות משותפת של קשת ורשת, והחדשות ששידרה הופיעו גם באתרים של שתי הזכייניות. בינואר 2020, שנה לאחר ביטול האחזקה המשותפת, חברת החדשות הודיעה על הקמת האתר, שמטרתו להוות זרוע דיגיטלית לחדשות 12 שתספק דיווחים חדשותיים על פני כל היום, זאת בדומה לחברות החדשות הגדולות הפועלות ברחבי העולם. האתר והאפליקציה החלו לפעול ב-17 בפברואר 2020. ביולי 2020, ועדת החדשנות של איגוד השיווק הישראלי בחרה ב-N12 בין הזוכים בפרס ההשקה המנצחת לרבעון הראשון של 2020. לגבי הבחירה ב-N12 נימקו השופטים כי: "ההחלטה לשנות את הפורמט הוותיק בו מוגשות החדשות בדיגיטל, לצ'אט עם הכתבים המוכרים של חדשות 12, הוכיחה את עצמה. זאת מתוך תובנה צרכנית לפיה הקוראים יעדיפו לצרוך חדשות ב-N12 אם ישתכנעו שהכתבים הם העומדים מאחורי הכתבות באפליקציה. שבוע לאחר עליית הקמפיין לאוויר נרשמו קרוב לחצי מיליון הורדות ותוך חודשיים וחצי – 1.4 מיליון, והביא את N12 למקום הראשון בחנויות האפליקציות". בפברואר 2021 עלה לשידור פודקאסט בהנחייתו של כתב חברת החדשות באירופה, אלעד שמחיוף, בשם "אחד ביום", ובו מובא נושא אחד בכל פודקאסט, ובו הוא מכוסה מזווית נרחבת בשיתוף כתבי ופרשני הערוץ. ב-25 במרץ 2021 האתר השיק גרסה חדשה עם 8 מדורים חדשים, ביניהם גם מדור מדע חדש ומדור ספורט חדש, שכולל גם את צ'אט הכתבים של ערוץ הספורט, אשר נקרא "צ'אט הספורט". העיתונאים של חברת החדשות לוקחים חלק פעיל ביצירת התכנים באתר. הם מדווחים באתר באופן שוטף, ולא רק בכתבות מצולמות אלא גם בדיווחים כתובים. בנוסף, גויסו כתבים ועובדים נוספים. באתר קיים רכיב המכונה "צ'אט הכתבים", המבוסס על קבוצת טלגרם פנימית, בה חברים כל כתבי ועורכי חדשות 12, ובה הם מתכתבים ומעדכנים זה את זה בזמן אמת – עוד לפני פרסום המידע בערוצי ההפצה הרשמיים של החברה. בצ'אט מתפרסמים עדכונים מידיים ושיחות בין כתבי חברת החדשות. צ'אט דומה באתר נקרא "צ'אט הספורט", המופעל על ידי כתבי ועורכי אתר ערוץ הספורט. האתר מנוהל על ידי מערכת עצמאית, שמקום מושבה בנווה אילן. אתר mako מקבל את החדשות ממערכת N12. ההיבט המסחרי של האתר מנוהל על ידי קשת ובהפרדה מהחדשות. אתר האינטרנט הרשמי של N12 ענת ביין-לובוביץ', ‏ראש בראש עם ynet: חדשות 12 משיקה אתר חדש - N12, באתר גלובס, 16 בינואר 2020 N12 עלה לאוויר, צ'אט הכתבים חושף את מאחורי הקלעים בדסק, באתר אייס, 17 בפברואר 2020 שרון טל, איגוד השיווק הישראלי: אלו הזוכים בפרס "ההשקה המנצחת" לרבעון הראשון, באתר אייס, 9 ביולי 2020 אלעד שמחיוף, ‏"אחד ביום": נפילתו של בני גנץ, באתר ‏מאקו‏, 23 בפברואר 2021 עינת שחק, והרי החדשות: קשת משיקה אתר חדשות ואקטואליה, באתר אייס, 16 בינואר 2020 עינת שחק, התחילה המלחמה? ענבר טויזר עוברת מ-ynet ל-N12, באתר אייס, 11 בפברואר 2020
פנתר זדנסקי

פנתר זדנסקי אשר ידוע גם כטיגריס לוגנדאן (שם מדעי: Panthera zdanskyi) הוא מין של פנתר נכחד, שחי בתחילת הפליסטוקן במזרח אסיה לפני 2.55 עד 2.12 מיליון שנה מזמננו. במראהו דמה לטיגריס יותר מכל שאר החתולים וכנראה היה אביו הקדמון. מאובניו תוארו ב-2011 בידי צוות המחקר ג'י ה. מז'אק, פר כריסטיאנסן ואנדרו ק. קיטצ'נר ממאובנים שהתגלו ב-2004 בשטח הנפה האוטונמית דונגשיאנג במחוז גאנסו שבמערב הרפובליקה העממית של סין, לצד שרידי סוס קדום. השם של המין נקרא לכבוד החוקר האוסטרי אוטו זדנסקי (אנ'), אשר חקר הרבה את הטורפים הקדומים של הנאוגן בסין. הממצאים שהתגלו מפנתר זה כללו לסתות וגולגולת כמעט שלמות, העתיקות והשלמות ביותר מבין גולגולות הפנתרים. משרידים אלה נראה שגודל הפנתר הקדום היה כמו יגואר גדול והוא הגיע לאורך 1.6 מטר ומשקל של 80 קילוגרם. מבנה הלסתות והעצמות שסביבם דמה מאוד לזה של פנתר פלאוסיננסיס (Panthera palaeosinensis). מדיה וקבצים בנושא פנתר זדנסקי בוויקישיתוף פנתר זדנסקי, באתר האנציקלופדיה של החיים (באנגלית) פנתר זדנסקי, באתר GBIF (באנגלית)
פנתר פלאוסיננסיס

פנתר פלאוסיננסיס (שם מדעי: Panthera palaeosinensis) הוא מין של פנתר נכחד, אשר חי במשך תקופת הפליוקן ובתחילת הפליסטוקן. הוא חי בסין הקדומה וגם באי ג'אווה באינדונזיה, ובצורתו דמה מאוד לטיגריס המודרני. עם זאת הוא בעל תכונות המזכירות את כל החתולים הגדולים, והמדענים מעריכים שהוא אחד מראשוני הפנתרים. פנתר זה תואר לראשונה ב-1924 מממצאי גולגולת חלקית מצפון סין, בידי החוקר האוסטרי אוטו זדנסקי (אנ'), אשר שייך אותו לסוג חתול (Felis), עליו כתב בעבודתו שנקראה "Jungtertiäre Carnivoren Chinas". לא כתוב מתי תיארוך המאובנים שגילה, אך נראה שהוא חי בסוף הפליוקן ותחילת הפליסטוקן שלפני 3 עד 2 מיליון שנה מהיום. הגולגולת שהתגלתה הגיעה לאורך 262 מילימטרים ואורך הלסת התחתונה הגיעה לאורך 169 מילימטרים. הגולגולת הזכירה גולגולת של יגואר, והייתה בעלת מבנה חסון וחזק. היא הייתה חסרת ניבים בלסת העליונה, אך בלסת התחתונה היו ניבים בעלי חריצים אנכיים, ההולמים את רוב מיני הפנתרים. מדיה וקבצים בנושא פנתר פלאוסיננסיס בוויקישיתוף פנתר פלאוסיננסיס, באתר GBIF (באנגלית) Oldest Known Pantherine Skull and Evolution of the Tiger Himalayan fossils of the oldest known pantherine establish ancient origin of big cats
פנתר בליתיה

פנתר בליתיה (שם מדעי: Panthera blytheae) הוא מין נכחד של פנתר קטן-ממדים, אשר חי בסוף תקופת המיוקן ובתחילת הפליוקן לפני 5.95 עד 4.1 מיליון שנה מזמננו. ככל הנראה זהו הפנתר הקדום ביותר שהיה. המאובנים של הפנתר הקדום התגלו ב"אגן זנדה" (Zanda Basin) שבחבל Ngari Prefecture (אנ') שברמת טיבט (אנ') (טיבט). הממצאים נאספו ב-2010 ותוארו בשנת 2013 בידי החוקר ז. ג'ק צנג (Z. Jack Tseng). ממצאים אלה היו בעלי מאפיינים של פנתרים אחרים, מהם מוכח שהשתייך לסוג פנתר וכמותם הוא היה בעל ניבים בקדמת הלסת שנטתה מעט כלפי מעלה בחלק העליון. היו לו תעלות פנימיות סביב חלק מהלסת העליונה שהייתה בעלת מראה דומה. הגולגולת שלו הייתה די קטנה ומהשוואת גדלים נראה שגודל הפנתר הגיע ל-1.5 מטר ולמשקל של 15 עד 45 קילוגרם, כך שהוא היה קטן יותר מנמר השלג, אך יותר גדול מחתולים קרובים לפנתרים כמו נמר ערפילי מצוי ונמר ערפילי בורנאי. ישנו דמיון גדול בין פנתר זה לנמר השלג, שגם הוא חי ברמת טיבט וניזון כמותו מאיילים ומיעלים החיים על ההרים הגבוהים. כמה מהחוקרים לא מסכימים שפנתר זה הוא האב הקדמון של שאר הפנתרים, אלא רק של נמר השלג, שחי בבידוד משאר הפנתרים אשר התקיימו החל מלפני 16.4 מיליון שנה לאורך כל העולם הישן ובהמשך היגרו לאמריקה. פנתר בליתיה, באתר האנציקלופדיה של החיים (באנגלית) פנתר בליתיה, באתר GBIF (באנגלית) Tseng, Z. J.; Wang, X.; Slater, G. J.; Takeuchi, G. T.; Li, Q.; Liu, J.; Xie, G. (2014). "Himalayan fossils of the oldest known pantherine establish ancient origin of big cats". Proceedings of the Royal Society B: Biological Sciences. 281 (1774): 20132686. Himalayan fossils point to Asian origin of big cats
What's the 411?

What's the 411? הוא אלבום הבכורה של הזמרת-יוצרת האמריקאית מרי ג'יי בלייג'. האלבום יצא לאור ב-28 ביולי 1992, על ידי חברות התקליטים אפטאון רקורדס ו-MCA רקורדס. אחרי שחתמה על חוזה עם אפטאון בלייג' החלה לעבוד עם שון קומבס על האלבום ובנוסף עבדה גם עם דוונט סווינג, טוני דופאט, דייב הול, מרק מורלס ומארק רוני. האלבום הגיע בשיאו למקום ה-6 בארצות הברית ולמקום הראשון במצעד אלבומי ה-R&B/היפ-הופ. כשהייתה בת 17 הקליטה גרסת כיסוי לשיר "Caught Up in the Rapture" של הזמרת אניטה בייקר בתא הקלטות של קניון מקומי. לאחר מכן בן זוגה של אימה לקח את הקלטת של ההקלטה וניגן אותה עבור הזמר והמפיק ג'ף רד שהיה חתום באותה תקופה באפטאון רקורדס שהעביר את זה לבעל החברה אנדריי הארל. ב-1990 בלייג' פגשה את הארל והופיעה בפניו עם השיר. הארל שהתרשם מבלייג', החתים אותה בחברה ובכך היא הפכה לאמן הצעיר ביותר שהוחתם בחברה ולאישה השלישית בלבד להיות חתומה בחברה. בעקבות כך בלייג' החלה להקליט אלבום זה. האלבום מכיל מוזיקת היפ-הופ-נשמה, R&B עכשווי וניו ג'אק סווינג. האלבום זכה לביקורות חיוביות רבות כאשר מבקרים מוזיקה רבים שיבחו את קולה של מרי ג'יי בלייג' ועל כך שהייתה הראשונה ששילבה בין מוזיקת נשמה למוזיקת היפ הופ, מה שגם הקנה לה לימים את התואר "מלכת ההיפ-הופ-נשמה". האלבום זכה להצלחה רבה בארצות הברית כאשר נמכר בלמעלה מ-3.4 מיליון עותקים במדינה ובכך היה זכאי למעמד פלטינה משולשת. האלבום מכר למעלה מ-4 מיליון עותקים בעולם. מידע על האלבום What's the 411? באתר MusicBrainz מידע על האלבום What's the 411? באתר AllMusic האלבום What's the 411? באתר Discogs האלבום What's the 411? באתר ספוטיפיי דוונט סווינג, טוני דופאט, דייב הול, מרק מורלס ומארק רוני. Mary J. Blige - What's The 411?, Discogs (באנגלית)
פנתר שואו

פנתר שואו (שם מדעי: Panthera shawi) הוא מין נכחד של פנתר, אשר חי בסוף הפליוקן בדרום אפריקה. ממצאי הפנתר התגלו בסטרקפונטיין (אנ') - משטח של פירי מערות באבן גיר בחאוטנג שבדרום אפריקה. הממצאים כללו ניב אחד מחודד בידי החוקר הסקוטי-דרום אפריקני רוברט ברום (אנ') ב-1948. עם זאת הוא סבר שהיא שייכת למין בסוג חתול (Felis). בהמשך המין עבר לסוג פנתר והוא נחשב לאחד מראשוני הפנתרים. מספר חוקרים סוברים שהיה שייך למין אריה (Panthera leo), אך הדבר לא הוכח. פנתר זה היה בעל ניב באורך 12 מילימטרים, בעל מבנה ארוך ורחב יותר משל אריה אפריקני בוגר. אורך הכתר הגיע לעובי 31 מילימטרים × 24 מילימטרים עם בסיס באורך 67.5 מילימטרים. האורך של החיה הגיע ל-1.4 מטר, לגובה 107 סנטימטרים ולמשקל של מעל 120 קילוגרם. ככל הנראה הוא היה טורף-על באזור חיותו שצד מינים שונים של פרסתנים ושל יונקים נוספים ואולי גם את ראשוני ההומיניניים. פנתר שואו באתר biolib (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
פנתר יאנגי

פנתר יאנגי (שם מדעי: Panthera youngi) הוא מין נכחד מהסוג פנתר, שחי בתקופת הפליסטוקן. הממצאים שלו התגלו בצפון הרפובליקה העממית של סין בכפר ג'ואוקואודיין, סמוך לשרידי אוכלוסיית האנשים הקדומים סיננתרופוס (אנ') מהמין הומו ארקטוס. ממצאים נוספים מימאגוצ'י ביפן שכללו שרידים של לסתות עליונות ותחתונות אולי השתייכו לאותו המין. הממצאים של פנתר זה מתוארכים ללפני 350,000 שנה מהיום, בערך באמצע הפליסטוקן. הפנתר הקדום סווג ב-1934 בידי החוקר הסיני פיי וונג'ונג (אנ'), תחילה לסוג חתול (Felis), אך בהמשך הוא הועבר לסוג פנתר בשל מבנה לסתות דומה. כמה חוקרים סוברים שמין זה נכלל כאותו מין יחד עם מיני פנתרים דמויי-אריה כמו אריה אמריקני ואריה המערות, כשחוקרים אחרים משייכים את כולם למין אריה (Panthera leo), אך הדבר לא הוסכם בקהילה המדעית. הפנתר הקדום דמה מאוד לאריה האמריקני, וכמותו היה גדול מהאריות האפריקאים. הוא הגיע לאורך 2.5 מטר ולמשקל 170 עד 350 קילוגרם. מכיוון שחי בתקופת הקרח הוא כנראה היה מכוסה בפרווה בדומה לרוב היונקים בתקופתו וייתכן שגם נמצא במערות שהיו חמימות יחסית. פנתר יאנגי, באתר האנציקלופדיה של החיים (באנגלית) Pei, W. C. (1934). "On the Carnivora from Locality 1 of Choukoutien". Palaeontologica Sinica Series C, Fascicle 1: 1–166 Harington, C. R. (1969). "Pleistocene remains of the lion-like cat (Panthera atrox) from the Yukon Territory and northern Alaska". Canadian Journal of Earth Sciences. 6 (5): 1277–1288
באתי לחלום (אלבום)

באתי לחלום הוא אלבום האולפן החמישי של הזמר-יוצר הישראלי נתן גושן. האלבום יצא לאור ב-16 בפברואר 2020, על ידי חברות התקליטים יוניסל וטדי הפקות. במקביל, יצא גושן לסיבוב הופעות על מנת לקדם את האלבום. מהאלבום יצאו חמשת הסינגלים: "באתי לחלום", "מתגעגעת", "חזרי אלי", "נחכה לך", "הכל פה יגמר" ו"היום יהיה שמח". כל שירי האלבום נכתבו והולחנו על ידי גושן עצמו. השירים "הכל פה יגמר" ו-"היום יהיה שמח" הולחנו בשיתוף סתיו בגר. שירי האלבום הופקו על ידי מפיקים שונים. בין היתר, סתיו בגר, שכתב והלחין יחד עם גושן את השיר "Nana Banana" בשיתוף נטע ברזילי, וגלעד שמואלי, שהפיק את אלבומיו הקודמים של גושן, "דברי איתי יותר", "שלושים" ו-"סיפור אחר". מרבית שירי האלבום נחשפו לפני כן בעמוד האינסטגרם של גושן, "Goshen Uploads", בו מפרסם גושן סקיצות בתהליך עבודה. האלבום עלה לרשת הזרמת המדיה ספוטיפיי בסמוך לצאתו. האלבום סוקר על ידי יוסי חרסונסקי אשר ציין את האלבום בחיוב והעניק לו שלושה כוכבי זהב וחצי מתוך חמישה. "באתי לחלום" - יצא לאור ב-11 בדצמבר 2018, כסינגל הראשון מהאלבום. עם יציאתו, נכנס השיר אל המקום ה-4 במצעד השבועי של מדיה פורסט. כמו כן, הגיע השיר אל המקום ה-38 במצעד השנתי של מדיה פורסט, למקום ה-14 במצעד השנתי של כאן גימל ולמקום ה-12 במצעד השנתי של גלגלצ. "מתגעגעת" - יצא לאור ב-26 במרץ 2019, כסינגל השני מהאלבום. השיר הגיע אל המקום ה-15 במצעד השנתי של גלגלצ ולמקום ה-71 במצעד העשור של כאן גימל. "חזרי אלי" - יצא לאור ב-16 ביולי 2019, כסינגל השלישי מהאלבום. עם יציאתו, נכנס השיר אל המקום ה-20 במצעד השבועי של מדיה פורסט ולמקום הראשון במצעד הרשמי של גלגלצ. "נחכה לך" - יצא לאור ב-24 בנובמבר 2019, כסינגל הרביעי מהאלבום. עם יציאתו, נכנס השיר אל המקום ה-7 במצעד השבועי של מדיה פורסט ולמקום הראשון במצעד הרשמי של גלגלצ. "הכל פה יגמר" - יצא לאור ב-16 בפברואר 2020, כסינגל החמישי מהאלבום. עם יציאתו, נכנס השיר אל המקום ה-6 במצעד השבועי של מדיה פורסט. "היום יהיה שמח" - יצא לאור ב-13 במאי 2020, כסינגל השישי והאחרון מהאלבום. עם יציאתו, נכנס השיר אל המקום ה-18 במצעד השבועי של מדיה פורסט. כל השירים נכתבו והולחנו על ידי נתן גושן (למעט היכן שמצוין אחרת).  מידע על האלבום באתי לחלום באתר MusicBrainz האלבום באתי לחלום באתר ספוטיפיי האלבום באתי לחלום באתר דיזר האלבום באתי לחלום באתר Yandex.Music (ברוסית) האלבום באתי לחלום באתר אפל מיוזיק האלבום באתי לחלום באתר טיידל נתן גושן - חורף 2020, באתר ToneDen צפו: הלהיט החדש שנטע ברזילי עשתה עם נתן גושן, באתר "סרוגים", 10 במאי 2019 אסף נבו, חוזרים ללימודים, באתר ישראל היום, 8 ביוני 2017 לינוי משעלי, ‏לבקשת מעריציו: נתן גושן עושה צעד יוצא דופן, באתר "סרוגים", 16 ביולי 2019 באתי לחלום, נבדק ב-2020-02-15 באתי לחלום, באתר יוסמיוסיק, ‏2020-02-23 niv the tool, המצעד השבועי של מדיה פורסט, באתר mediaforest-group שגיא בן נון‏, אייל גולן, עומר אדם או סטטיק ובן אל: מהו השיר הכי מושמע ברדיו?, באתר וואלה, 3 בספטמבר 2019 המצעד השנתי תשע״ט 2019, באתר כאן-תאגיד השידור הישראלי המצעד השנתי הישראלי תשע"ט, באתר גלגלצ מצעד העשור, באתר כאן גימל נתן גושן - הכל פה יגמר, באתר ‏מאקו‏, 16 בפברואר 2020 חדשות כיפה, ‏נתן גושן בסינגל חדש ולא רגיל - היום יהיה שמח, באתר כיפה, 13 במאי, 2020 11:14
פנתר קרסידנס

פנתר קרסידנס (שם מדעי: Panthera crassidens) הוא מין נכחד משוער של חתול מהסוג פנתר, אשר חי בסוף תקופת הפליוקן ובתחילת הפליסטוקן באפריקה. במבנה שלו הוא הזכיר מעט נמר וייתכן שהיה אביו הקדמון או אפילו תת-מין קדום ביותר שלו. הוא נמצא בדרום אפריקה והוגדר ב-1948 בידי החוקר הסקוטי-דרום אפריקאי רוברט ברום (אנ'). עם זאת חלק מהחוקרים טוענים שמין זה אינו אמיתי והוא משויך למין אחר של פנתר. הגולגולת הקדומה הייתה בעלת מבנה לסת בעלת קצוות מעוגלים יחסית, עם שריר שנעלם אשר התחבר לבסיס הלסת. המבנה היה שונה מעט מזה של נמר מאחר שהיה פחות מעוגל מנמר, כך שהשרירים האלו רק החלו להתפתח. עם זאת היו לו שיניים טוחנות וניבים עבים איתם הוא היה יכול לבצע נשיכה חזקה וקשיחה בטרף וייתכן שכך הרג את טרפו. בתקופה בה חי פנתר זה הייתה דרום אפריקה בעלת אקלים ואזורי מחיה דומים להיום. באזור חיו מינים רבים של פרסתנים לרבות אנטילופות קדומות, פרים גדולים, פילאים כמו הדינותריום וג'ירפיים וכן פרימטים וקופי אדם קדומים. אזור זה דומה לאזור בו חי הנמר כיום וייתכן שהתנהגותו וצורת הציד של הנמר הקדום דמתה מאוד והשתכללה בזמן קצר. "Panthera crassidens Broom, 1948. The cat that never was?" ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
פנתר סכרדר

פנתר סכרדר (שם מדעי: Panthera schreuderi) הוא מין נכחד של פנתר, שחי בסוף תקופת הפליוקן ובתחילת הפליסטוקן ביבשת אירופה, וממצאיו תוארו ב-1960 בידי החוקר פון קניגסוואלד (Von Koenigswald). פנתר זה הגיע לאורך 1.3 מטרים ולמשקל של עד 90 קילוגרם, קטן יחסית לפנתר, ובעל דמיון מסוים לפומה. הוא חי באזורי ההרים והיערות של מרכז אירופה של הפליוקן והפליסטוקן, וייתכן שנכחד כתוצאה מהאקלים הקשה, תחרות עם טורפים אחרים או דחיקה בידי האדם. החוקרים טרנר ואובריאן טענו שמין זה, ממנו נתגלו מעט מאוד מאובנים, שייך ככל הנראה למיני פנתר קרובים כמו אריה/יגואר טוסקני (Panthera toscana) או היגואר האירופי. מדיה וקבצים בנושא פנתר סכרדר בוויקישיתוף O'Regan, H & Turner, A (2004). "Biostratigraphic & palaeoecological implications of new fossil felid material from the Plio-Pleistocene site of Tegelen, the Netherlands". Palaeontology. 47 (#5): 1181–1193
I Will Be with You (Where the Lost Ones Go)

"I Will Be with You (Where the Lost Ones Go)" הוא סינגל שהוקלט על ידי הזמרת-יוצרת האנגלייה שרה ברייטמן, ביחד עם הזמר כריס תומפסון, מתוך אלבום האולפן התשיעי שלה, Symphony ומתוך פסקול הסרט "פוקימון: עלייתו של דארקראי" (2007). השיר יצא לאור ב-16 ביולי 2007, כסינגל הראשון מתוך האלבום. השיר הגיע למקום ה-98 במצעד השירים של יפן. במקור, השיר דוגם בתוכו קטעים מהשיר "Where the Lost Ones Go", של סיסל שירשבה ואספן לינד, אך נכתב מחדש על ידי אספן לינד, מגנוס רוסטנדמו ואמונד ביורקלונד. השיר הוא שיר בסגנון הפופ, המשלב בתוכו את סגנון הרוק, בדומה לשירים נוספים מתוך האלבום. בנוסף לכך, זו הפעם השנייה בה מבצעת ברייטמן שיר ביחד עם תומפסון, כשהקודמת הייתה בשנת 1995 בשירה "How Can Heaven Love Me", שנכלל באלבום, Fly. הגרסה המקורית של השיר כוללת את הזמר והגיטריסט הבריטי כריס תומפסון. הגרסה השנייה של השיר כוללת את הזמר הפולני אנדריי למפרט. אותה הגרסה נכללה במהדורה הפולנית של האלבום, Symphony. ישנה גרסה שלישית בה מתארח פול סטנלי מקיס. בין היתר, יצאה גרסה רביעית לשיר, בו מתארח הזמר הרוסי סרגיי פנקין. הגרסה נכללה במהדורה הרוסית של האלבום. תקליטור "I Will Be With You (Where The Lost Ones Go)" (גרסת הסרט) - 4:34 "I Will Be With You (Where The Lost Ones Go)" (גרסת הסרט) (קטע כלי) - 4:34 מידע על הסינגל "I Will Be with You (Where the Lost Ones Go)" באתר מיוזיק בריינז מידע על היצירה "I Will Be with You (Where the Lost Ones Go)" באתר Discogs סרטון השיר "I Will Be with You (Where the Lost Ones Go)" באתר יוטיוב אספן לינד, מגנוס רוסטנדמו, אמונד ביורקלונד Pokémon: The Rise of Darkrai (2007) - IMDb, נבדק ב-2020-02-13 Sarah Brightman - I Will Be With You (Where The Lost Ones Go) (Movie Version), Discogs (באנגלית) ビー・ウィズ・ユー～いつもそばに～(ムービー・バージョン) | サラ・ブライトマン, ORICON NEWS Sarah Brightman – I Will Be with You (Where the Lost Ones Go) by Sarah Brightman (באנגלית), נבדק ב-2020-02-13 Sarah Brightman Feat. Chris Thompson - How Can Heaven Love Me, Discogs (באנגלית) Sarah Brightman - Fly, Discogs (באנגלית) Sarah Brightman & Andrzej Lampert - I will be with you (where the lost ones go), נבדק ב-2020-02-13 Sarah Brightman - Symphony, Discogs (באנגלית) Sarah Brightman ft. Paul Stanley (of KISS) - I Will Be With You (Where The Lost Ones Go), נבדק ב-2020-02-13 I Will Be With You (Where The Lost Ones Go), נבדק ב-2020-02-13 Sarah Brightman - Symphony, Discogs (באנגלית) Sarah Brightman - I Will Be With You (Where The Lost Ones Go) (Movie Version), Discogs (באנגלית) Sarah Brightman - I Will Be With You (Where The Lost Ones Go) (Movie Version), Discogs (באנגלית)
Things

"Things" (בעברית: "דברים") הוא שיר, שכתב בובי דארין והקליט אותו בשנת 1962. השיר יצא כסינגל והגיע למקום השלישי במצעד בארצות הברית, למקום השני בממלכה המאוחדת, ולמקום השלישי במצעד הסינגלים הרשמי של RTÉ באירלנד. בהמשך הקליט רוני דאב גרסת כיסוי של השיר, שהגיעה לשלושים הגדולים במצעד. ב-1962 החל דארין לכתוב ולשיר מוזיקת קאנטרי, והקליט להיטים כגון "Things". זה היה הסינגל האחרון של דארין שיצא בחברת התקליטים אטקו רקורדס, חטיבה של אטלנטיק רקורדס, לפני שהחל להקליט בחברת קפיטול רקורדס. ב-1975 הקליט זמר הפופ והקאנטרי רוני דאב גרסת כיסוי של השיר בחברת מלודילנד רקורדס, לייבל הקאנטרי של מוטאון. הגרסה שלו הגיעה למקום ה-25 במצעד הקאנטרי באותה שנה, שהיה המקום הגבוה ביותר שהגיע שיר קאנטרי של דאב. השיר יצא לאור באלבום "New Old-Fashioned Love" בשנת 1977, בחברת M.C. Records, כאלבום קידום מכירות שנשלח לתחנות רדיו. דין מרטין וננסי סינטרה ביצעו את השיר בדואט בשנת 1967 בתוכנית הטלוויזיה "Movin' with Nancy". בשנת 2000 התוכנית יצאה לאור על גבי וידאו בארצות הברית. גרסת כיסוי של השיר בביצוע אן מארי (Anne Murray), מאלבומה "Keeping in Touch" משנת 1976, הגיע למקום ה-12 במצעד adult contemporary. הלהיטים של דארין אחרי השיר "Things" היו "You're the Reason I'm Living" (מקום שלישי בארצות הברית), ו-"18 Yellow Roses" (מקום עשירי בארצות הברית), שיצאו בחברת קפיטול רקורדס. הזמר רובי ויליאמס הקליט את השיר "Things" לאלבומו "Swing When You're Winning". השחקנית אמי רוסום הקליטה גרסת כיסוי של השיר "Things" לאלבום "Sentimental Journey" משנת 2013. השיר הגיע למקום ה-92 במצעד האמריקני בילבורד 200. מידע על היצירה "Things" באתר מיוזיק בריינז Melodyland/Hitsville Album Discography, www.bsnpubs.com M.C. Album Discography, www.bsnpubs.com Nancy Sinatra (2000). Movin' with Nancy (Song listing). Chatsworth, CA: Image Intertainment. "Anne Murray Chart History". Billboard. en:Sentimental Journey (Emmy Rossum album)
Where the Lost Ones Go

Where the Lost Ones Go (בעברית: לאן הולכים האבודים) הוא סינגל שהוקלט על ידי הזמרת-יוצרת הנורווגית סיסל שירשבה, ביחד עם אספן לינד. השיר יצא לאור בשנת 2001, על ידי חברת התקליטים יוניברסל מיוזיק גרופ, כסינגל מתוך אלבומה, All Good Things. עם יציאתו נכנס השיר אל המקום ה-90 במצעד של הולנד. השיר נכתב על ידי אספן לינד, אשר ביצע את השיר, תוך שנכתב גם על ידי מגנוס רוסטנדמו. השיר הוא שיר בסגנון הפופ, אשר משלב בתוכו גם את סגנון הרוק. שני סגנונות אלו מאפיינים שירים נוספים מתוך אלבומה של סיסל, All Good Things. הווידאו קליפ הרשמי של השיר הועלה ליוטיוב ב-14 בדצמבר 2010. מידע על היצירה "Where the Lost Ones Go" באתר Discogs סרטון השיר "Where the Lost Ones Go" באתר יוטיוב Sissel & Espen Lind - Where The Lost Ones Go, Discogs (באנגלית) norwegiancharts.com - Norwegian charts portal, norwegiancharts.com Sissel Kyrkjebo (Soprano) - Short Biography, www.bach-cantatas.com NRK, Sissel Kyrkjebø, NRK, ‏2005-11-23 (ב־) Espen Lind, Sissel - Where The Lost Ones Go, נבדק ב-2020-02-13
אריה טוסקני

אריה טוסקני המכונה גם יגואר טוסקני (שם מדעי: Panthera toscana) הוא מין של חתול גדול מהסוג פנתר, שהתגלה בחפירות באיטליה. הוא חי באירופה של תחילת תקופת הפליסטוקן, אולי אף בסוף הפליוקן. המין הוגדר ב-1949 בידי החוקר השווייצרי סמואל שאוב (גר') ונקרא על שם אזור טוסקנה באיטליה, בה נמצא. למרות שמו הוא לא השתייך למין אריה ולא ליגואר. פנתר זה דמה בגודלו ליגואר והגיע לאורך 1.3 מטר ולמשקל של 50 –90 קילוגרם בקירוב. היו לו לסתות חזקות שיכלו להינעל בעוצמה חזקה על טרף. הוא ניזון מפרסתנים קדומים כמו אייליים, חזירי בר ואנטילופות שחיו באירופה הפרהיסטורית. חלק מהחוקרים סוברים שעקב מיעוט הממצאים שלו ועקב מעט מאפיינים יחסית הוא כנראה נחשב לאותו מין של היגואר האירופאי (Panthera gombaszoegensis), שהיה בעל ממצאים רבים לאורך אירופה. פנתר סכרדר - מין פנתר דומה שאולי השתייך למין יגואר אירופאי. מדיה וקבצים בנושא אריה טוסקני בוויקישיתוף
אמפלומריקס

אמפלומריקס (שם מדעי: Ampelomeryx; מילולית: "ראם הגפן") הוא סוג נכחד של מכפיל פרסה ממשפחת הפלאומרכיים, שחי באירופה בתקופת המיוקן. המאובנים שלו הוגדרו בשנת 1995. מאובניו התגלו סמוך לכרם הגדול "Domaine de Pellehaut", בדרום-מערב צרפת ומהם קיבל את שמו המדעי. הסוג הכיל מין אחד - Ampelomeryx ginsburgi, אשר היה קרובם של הסוגים Tauromeryx וטריצרומריקס (Triceromeryx). לאמפלומריקס היה ראש בעל מבנה מוגבה מוזר שהסתיים בזוג קרניים גבוהות שהיו בעלי ענפים ובגובה שדומה לקרני אייליים או פריים, אך הם הסתיימו בציפוי רחב מעוגל, כמו של ג'ירף. מעל עצמות הגבות בלטו עוד זוג קרניים מחודדות יותר שצמחו אופקית והסתיימו בקצוות מחודדים, כך שאולי שימשו להגנה בעת לחימה עם יריבים. בקדמת הלסת העליונה בלטו זוג ניבים בדומה לניבי אייל מושק. היונק הקדום היה קטן יותר מג'ירף, אך קרוב יותר לאוקפי בגודלו, באורך 1.9 מטר, גובה 120 ס"מ בכתפיו ומשקל ממוצע של 100 עד 300 ק"ג. מזונו עיקרי היה מעלים, והוא היה בעל רגליים ארוכות שעזרו לו לנוע במהירות כדי להימלט מטורפים. מדיה וקבצים בנושא אמפלומריקס בוויקישיתוף אמפלומריקס, באתר GBIF (באנגלית)
פסגת ריצ'רדסון

האם התכוונתם ל... אנטארקטיקה פסגת ריצ'רדסון (אנטארקטיקה) – פסגה בהרי טינדאל, בחצי האי ארוסמית', בחוף לובה, שבאנטארקטיקה בליז פסגת ריצ'רדסון (בליז) – פסגה בבליז ארצות הברית פסגת ריצ'רדסון (קליפורניה) – פסגה במדינת קליפורניה, שבארצות הברית הר ריצ'רדסון הרי ריצ'רדסון
טום וג'רי פוגשים את שרלוק הולמס

טום וג'רי פוגשים את שרלוק הולמס (באנגלית: Tom and Jerry Meet Sherlock Holmes) הוא סרט הנפשה אמריקאי לילדים מסוגת קומדיה, פעולה והרפתקאות. הסרט בוים על ידי ספייק ברנדט וג'ף סירגי ונכתב על ידי ארל קרס. הסרט מספר על טום החתול וג'רי העכבר שחוברים לשרלוק הולמס על מנת לחקור את שוד היהלומים הגדול. הסרט הופץ לראשונה בארצות הברית ב-DVD ב-24 באוגוסט 2010 ובממלכה המאוחדת ב-10 באוגוסט 2010. סדרה של גנבות תכשיטים מתרחשת בלונדון, וזמרת יפהפייה בשם "רד" מופללת במעשה הפשע. כעת טום החתול וג'רי העכבר מצטרפים לשרלוק הולמס כעוזרים בחיפוש אחר רמזים, מציאת הגנב האמיתי ופענוח התיק. בילי ווסט - טום החתול ג'ו אלסקי - ג'רי העכבר גריי דלייסל - רד מייקל יורק - שרלוק הולמס מלקולם מקדואל - פרופסור מוריארטי ג'ון ריס-דייוויס - דוקטור ווטסון קאת' סוסי - טאפי ג'ף ברגמן - בוץ', דרופי פיל לאמאר - ספייק, שוטר גרג אליס - טין, סמל ג'ס הארנל - פאן, בראט ג'רמי ריצ'רד מקגונגל - אלי, שוטר טום קני - דמויות שונות "טום וג'רי פוגשים את שרלוק הולמס", במסד הנתונים הקולנועיים IMDb (באנגלית) "טום וג'רי פוגשים את שרלוק הולמס", באתר נטפליקס "טום וג'רי פוגשים את שרלוק הולמס", באתר AllMovie (באנגלית) "טום וג'רי פוגשים את שרלוק הולמס", באתר Rotten Tomatoes (באנגלית) "טום וג'רי פוגשים את שרלוק הולמס", במסד הנתונים הקולנועיים KinoPoisk (ברוסית)